คือพอดีว่าท้องเสียมา2วีนแล้วคะ แล้วก็อาเจียนด้วย ไม่สามารถทานอะไรได้เลย ทานได้2คำ ก็แน่นหายใจไม่ค่อยออก มีไข้แต่ตัวไม่ร้อนมาก ถ่ายออกมาเป็นน้ำคล้ายๆปัสสาวะเลยคะ อาเจียนออกมาก็มีแต่น้ำกับฟอง เพราะทานอะไรไม่ได้เลยคะ
สวัสดีค่ะ อาการอาเจียนและท้องเสีย อาจเกิดจาก-อาหารเป็นพิษ จากอาการน่าจะเป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไส้ติ่งอักเสบ มักปวดมากที่บริเวณท้องขวาล่าง คลื่นไส้ มีไข้ กินได้น้อยหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด